- rasm - Oʻzbekiston respublikasi oliy va oʻrta maxsus ta’lim vazirligi begbo’tayev

|
Oʻzbekiston respublikasi oliy va oʻrta maxsus ta’lim vazirligi begbo’tayev
|
bet | 94/216 | Sana | 19.07.2024 | Hajmi | 7,52 Mb. | | #267965 |
Bog'liq 5ffd2d83d9d2c (1)3.3.1- rasm. Intranet va extranet tarmoqlarining tuzilishi
Intranet ananaviy kompyuter tarmoqlaridan farqli qator sifatlarga ega. Bular:
Boshqaruv va yuridik shaxs faoliyati yo’nalishlarini avtomatlashtirishda Intranet texnologiyasi uzida odatda bir-biriga zid bo’lgan markazlashtirish (nazorat va boshqaruvga nisbatan) va taqsimlanganlik (Aloqa va ijroga nisbatan) tamoyillarini birlashtirishga imkon beradi;
Axborot resurslaridan foydalanish va ularni yaratib saqlash tamoyili ko’proq undan foydalanuvchilar manfaatiga mos keladi, axborot foydalanuvchilar uchun zarur va qulay shaklda beriladi;
Axborotga kirish universal va sodda, asosan bir xil brauzer vositasida amalga oshiriladi. Bu xizmatchilarga qo’shimcha qulayliklar tug’diradi.
Resurslar ish joylarida yaratilib markazlashgan xolda, Web - serverlarda saklanadi, unga kirish intizomi aniq belgilab qo’yiladi, axborot himoyasi osonlashadi;
Intranet o’ziga xos taqsimlangan dasturiy, axborot va aloqa muhitini o’zida mujassamlantirgan;
Axborot oqimi matn, tasvir, audio, video ko’rinishida bo’lgani uchun guruhiy faoliyatlar tele-, video-konferentsiyalar asosida yo’lga qo’yilishi oson;
Intranet avvalgi tarmoq turlariga nisbatan iqtisodiy samarali, uni mavjud turli-tuman vositalar, Aloqa kanallari asosida xam tez yo’lga qo’yish mumkin. Bu investitsiyalarni iqtisod qilishga imkon beradi.
Intranetdan yuridik shaxslar quyidagi yo’nalishlarda foydalanadilar:
Yuridik shaxs xujjatlarini elektron nashr qilib turish. Intranet serverlarida ishlab chiqarilayotgan mahsulotlar, aksiyalar ro’yhati, ichki ma’lumotnomalar, standartlar, qoidalar va umuman yuridik shaxsning e’lon qilinadigan xar qanday xujjati Web - sahifalar tarzida chiqarib turiladi. Shunday qilib yuridik shaxsning barcha xodimlari va mexmonlar uchun zarur axborot Web -sahifalarda yuritilib boriladi.
Yuridik shaxsning ma’lumotlar bazasi(jamgarmasi)dan foydalanish. Intranetdan foydalanuvchi brauzer vositasida serverdagi ma’lumotlar bazasi bilan tula ishlay oladi: server bazasidagi ma’lumotlarni uzgartish, ulardan foydalanish uchun uning HTML shaklini olib ishlab, sungra serverga qaytarish kifoya. Server tegishli uzgarishlarni ma’lumotlar bazasiga o’zi kiritib qo’yadi.
Xat-xabar, xujjatlar bilan almashish. Buning uchun E-mail va UseNet xizmatlarini ishga tushirib qo’yish kifoya.
Interaktiv (o’zaro faol) ishlash. Buning uchun interaktiv munosabatlarni amalga oshiruvchi Web -sahifalarni tegishli dasturlar bilan ta’minlab qo’yish kifoya.
Yuridik shaxsni avtomatlashtirish tizimi. Xozirgi kunda xujjatlar oqimini Intranet asosida yo‘lga ko‘yishda marketing, buxgalteriya, reja bo‘limi, moliya bo’limi omborxona ishlari va boshqa bo’limlar ishini avtomatlashtirishda Intranet texnologiyalari keng qo’llanilmoqda.
Ta’lim va malaka oshirish. Yuridik shaxsni ta’lim va ilmiy-texnik axborot bilan ta’minlashda Intranetga muqobil yechim topish qiyin. Universitet, kollej, ilmiy muassasalarning talaba, professor – o’qituvchi va boshqa xodimlari uchun Intranet muhitining qulayliklari haqida ortiqcha so’zga xojat xam yo’q.
Intranet texnologiyasi yuridik shaxsning mavjud maxalliy(lokal) yo mintaqaviy (keng makonli - global) kompyuter tarmog’i negizida tez va eng kam sarf-xarajatlar evaziga Intranet hosil qilish imkonini beradi.
|
| |